দুদকের অনুসন্ধানের বিষয়ে তিনি বলেন, ‘শামসুল হক নিরীক্ষাকালে সড়ক মেরামত কাজের জন্য ষ্ট্যাম্প ক্রয়ের তারিখ ৫ এর পূর্বে ২ বসিয়ে ২৫ বানিয়ে এবং ৭ এর পূর্বে ২ বসিয়ে ২৭ তারিখ বানিয়ে নিরীক্ষা শেষে ঢাকায় ফেরেন। এরপর তিনি এসব কাজের বিপরীতে অবাস্তব ষ্ট্যাম্প ক্রয় ও চুক্তিপত্র স্বাক্ষর এবং অবাস্তব কাজ দেখিয়ে সরকারের ৬৫ লাখ ৯২ হাজার ৯৯৭ টাকা আর্থিক অনিয়ম বা আর্থিক ক্ষতির বিষয় উল্লেখ করে স্বাক্ষরবিহীন নিরীক্ষা প্রতিবেদন পূর্ত অডিট অধিদপ্তরের মহাপরিচালকের কার্যালয় দাখিল করেন। শামসুল হক অসৎ উদ্দেশ্যে ও কারচুপির মাধ্যমে ষ্ট্যাম্প কেনার তারিখ পরিবর্তন করে মনগড়া ও মিথ্যা নিরীক্ষা প্রতিবেদন দাখিল করেন।